
Soegri noe nampi proefnummer ieu serat kabar, oepami henteu bade langganan, 
moegi kersa ngawangsoelkeun deui. 


o). Sela boleh 


Uitgeefster: Rengr. Al-Moe'min. Adres Hoofdredactie: Wira Sendjaja. Kazerneweg 
23 Tjiandjoer. Tjitakan: Drukkerij Pamitran Tjiandjoer. Njimpenna ieu s. k. oelah 
dilalaworakeun, margi seueur ajat Ooeran sareng Hadits. 


TEU KAIGELAN. Babasan „teu kaigelan" anoe hartina loba teuing igelaneunana 
nepi ka aja igelaneun noe dianggoerkeun, dimisilkeun ka noe loba teuing 
tjagapeunana atawa garapeunana, bakating koe loba-lobana tjagapeun djeung 
garapeun, teu kaladenan anoe sakoedoena, atawa teu katjabak kabeh, nepi ka 
djiga noe teu dioeroes noe sabenerna. Djelema hiroep sarta aja dina golongan 
awam sawadjibna ichtiar koedoe neangan garapeun atawa tjagapeun 
noetjoekoep, anoe loba, sarta dina djalan kahadean, sangkan oelah ngalobakeun 
nganggoer bisi kagoda teu dipake djalan ibadah. Ngan bae dimana geus laksana 
ngabogaan garapeun anoe tjoekoep, sarta sidik moal kaigelanana, tangtoe 
koedoe gantjang diakalan soepaja oelah moebadir. Neangan garapeun teh 
tangtoe aja doea roepa, nja eta garapeun pikeun kaperloean diri pribadi djeung 
garapeun keuroemoem. Mana-manana anoe rek diheulakeun atawa 
dipentingkeun, tangtoe goemantoeng ka sewang2, noeroetkeun koemaha 
napsoena bae. Ngan lamoen noeroetkeun kalolobaanana djeung kabiasaanana, 
ngagarap keur oemoem teh dimana garapeun keur kaperloean sorangan geus 
katjoemponan, saleuwihna tanaga djeung saleuwihna, waktoe salah pisan 
lamoen teu digoenakeun keur oemoem. Lamoen tjek nonoman djaman achir 
mah: „Mimiti ngoeroes keur eigenbelang, ti dinja kakara keur algemeen belang." 
Tapi dina sadjeroning ngoeroes noe mimiti teh, koedoe didjaga koe akal noe 
senat bisi eta eigenbelang teu aja toengtoengna, sabab lamoen teu 
toengtoengan dimana geus nepi kana kamistianana mah, salah deui bae. 
Oepama tina ieu perkara dikoeroepkeun kana ngadji ngabakti, loejoe pisan 
djeung kasaoeran para alim, anoe salawasna miwoeroek mitoetoer, jen oerang 
sarerea oelah tjoel pardoe, kop soenat, tapi koedoe tjoemponan heula pardoe 
noeroetkeun kamistianana, ti dinja kakara milampah pasoenatanana; nja noe 
kieu pisan anoe sok diseboet ,,karawoe kapangkoe" teh, sagala kaeusian. Tjoel 
pardoe, top soenat teh, teu aja bedana dj. noe ngaheulakeun ngagarap keur 
oemoem sedeng keur kaperloean sorangan kateler-teler at, dilalaworakeun. Hal 
ieu koedoe koeroepkeun deui bae kana lahiran para arifin Islam, noe sala 


wasna ngalahirkeun jen noe bakal mitoeloeng ka oerang djaga di alam 
kalanggengan, ngan amal oerang sorangan, sadjaba ti anak noe soleh dj. amal 
djariah teh. Djadi ana kitoe, kana keur kaperloean sorangan oge oelah sok 
ngalalaworakeun, sabab moal aja noe leuwih njaah kasorangan lian ti awak 
sorangan. Nepi ka sawaktoe ajeuna mah, aja hibar pandoenga sadajana, noe 
djadi rengrengan ieu soerat kabar njekel pageuh pisan kana wangsitna para alim 
tea, njaeta sadjeroning ngaheulakeun keur kaperloean sorangan tea, sakoer 
waktoe anoe koerang perloe kalawan aja tanaga anoe beunang ditjontang 
saeutik-eutikeun, digoenakeun keur oemoem sarta dina djalan-Alloh: boektina 
ngamoedi ieu soerat kabar. Ti leuleutik diatik ditioeptioep, geus gede didama- 
dama, dipidjoeragan, didjaga beurangna sarawoeh peutingna, tjageurna 
reudjeung geringna. Dasar Al-Moe'min orok moeloes, noedjadi baboe ngasoehna 
lillahi ta'ala, ngadjoengdjoengna koe ati anoe wening, atoeh morontodna teh 
loear biasa, raj poereup penting ngagedeanana geus meh teu katahan, nepi ka 
menta pangdjaga noe leuwih oetama, leuwih ti anoe ajeuna keur dipilampah koe 
noe djadi baboena. Sakabeh baboez2 geus kawalahan, tanagana geus sisip, 
pamentana Al-Moe'min geus teu kaigelan, lantaran lamoen dipaksakeun tangtoe 
pardoe anoe djadi baboe koedoe tjoel; sedeng ieu teh anoe oelah tea; lantaran 
temahna matak ngaroeksak doeanana. Tjindekna igelaneunana djeung 
garapeunana Al-Moe'min geus pohara rosana. Sangkan iasa kagambar koe 
sadajana para ahli, geura oerang gambarkeun kaperloeanana. Noe 
pangpajoenna tina perkawis administratie anoe mangoeroes riboean langganan; 
sageuj teu katjawang kedah koemaha dipajoenanana, tangtos moal tiasa koe 
sambian djeung migawe keur kapentingan pribadi. Soerat-sinoeratna sareng 
riboean langganan, anoe sadidintenna teu kirang ti 30 -40 serat ngoeroeng 
patarosan. Djol dina oeroesan tjoetat-tjatet napakah anoe katampi saari-ari, 
intjigna ka kantor pos sareng sadjabina, tangtos kamaranah jen moal kenging 
didamel padamelan panjelang. Deui moegi piemoet dina prakna 
ngintoenngintoenkeunana, mana nilepanana, mana meungkeutna, ngarapetna 
sareng ngadresanana. Eta sadajana, taja panginten kenging dipidamel koe 
tanaga sambian. 


Djabi ti eta, moegi oelah lali tina perkawis geusan kamadjenganana nja eta 
ngintoen-ngintoenkeun nomer pertjobian, anoe administratiena langkoeng2 
ngarepotkeunana, ieu sadajana meredih tanaga anoe djongdjon. Saoepami 
salasawios para ahli aja noepalaj oeninga karepotanana, oetami pisan oepami 
ningali karepotanana salami ngalereskeun dimana A.M. katampi ti kantor tjitak, 
dina njorteerna, nilepna, ngarapetna sareng ngadresanana. Tingali seueurna 
serat-sinerat, anoe kedah dioeroes, kedah diwaler. Padamelan dina pananggalan 
sasih; njerat rekening2 sareng postwissel. Pendekna seueur keneh pisan oepami 
kedah ditetek sadajana. Eta padamelan sadajana, dongkap kaajeuna ditadah koe 
tanaga ibadah, tanaga lillahi ta'ala bae. Komo oepami dimanah tina perkawis 
pieusieunana serat kabar mah, saminggoe 8 pagina, sakoemaha mentana 
tanaga ka noe djadi D. M. (djoeroe moedi). Sageuj koe sadajana teu kagambar, 
jen Al-Moe'min pamentana ajeuna parantos „teu kaigelan". Koe margi sakitoe, 
kaemoet pohara lepatna, oepami kaajaan noe saroepi kitoe diantep henteu 
diorganiseer anoe leres, margi oepami teu ditarekahan kana pibereseunana, 


sami sareng teu njoekoerkeun ka Maha Agoeng, teu narimakeun kana paparinna, 
hidji soerat kabar agama Al-Moe'min, noe bergoena doenja acherat. Anoe 
kaemoet saajeuna, sangkan langkoeng beres, langkoeng madjeng, langkoeng 
kageroh, teu aja sanes kadjabi ti sakoer noe geus teu katanagaan koe 
rengrengan, dipertjajakeun ka tanaga anoe 100 persen pikeun Al-Moe'min. Anoe 
njanghareupan administratie notok teu ka sisi ka gigir deui, sarta dibantoe 
koehidji djoeroetoelis sareng hidji boodschapper anoe geschikt (tjakep) pikeun 
hulp - djoeroetoelis. Dimana katimbang perloe, dibantoe deui koe looper tevens 
hulp deui bae. leu organisatie kantenan moal prodeo, tangtos aja ongkosna, 
lantaran tanaga noe 100% tea, koedoe ditjoemponan eigenbelangna 
(kaperloeanana) anoe sabasadjan-basadjanna, anoe ngingetkeun jen digawena 
teh dina djalan-Pangeran. Tjindekna katrangan mah, sabadana aja perang teh 
ngadjadikeun doea masalah anoe penting pisan kanggo para ahli Al-Moe'min, nja 
eta soal tina perkawis kertas sareng ajeuna organisatie. D. M. 

leu ngaran manazil kantenan matak lieur, koe noe nembe ngadangoe mah, tapi 
ari koe santri ahli falak mah (boa koe noe naros) djadi ngaran biasa anoe teu 
aneh tea. Noe panggampilna ditingali di langit ajeuna2 ieu: Noetoeh, Boeten, 
Soeroja, Addabron, tjaket bentang noe sok diseboet koe djoeroetani: bentang 
Kidang tea. Soegrining damar langit, sanadjan anoe diseboet bentang tjitjing, 
lamoen diawaskeun, sadajana oge siga maradjoe baeti wetan ka koelon tjara 
srangenge, boelan, sabab djagat anoe koe oerang ditjitjingan madjoe 
(ngagoweng) ti koelon, ka wetan, anoe koe oerang Arab diseboetna poentiran 
aflak. Ngan ari bentang tjitjing mah siga angger dina tempatna, ari bentang 
leumpang mah pipindahan tempatna, esereseran beuki wetan - beuki wetan. 


Naon hartosna tak djeung a noe kaoengel dina ibarat 2 k Seali boel de deel is d 
ans de banja djoe koolah jan Njoehoenkeun diterangkeun hartosna eta ibarat, 
djeung koemaha petana ke aen teh? DJAWAB: Eta ibarat, lahiran Sjech Ibnoe 
Hadjar Haetami Moedjtahid tardjeh th. 909-974. Hartosna: Pikeun poeasa mah 
teu meunang make itoengan Moenadjdjim djeung Hasib (toekang bentang, 
djoeroe ngitoeng). Tapi pikeun maranehna mah meunang bae ngamalkeun 
pangartina, ngan teu njoemponan kana kaperloean, hartina: moeng koerang teh 
koedoe didjedjegan. 


Naon ari? .GO 2u Ngaran Moenadjdjim (toekang bentang) djelema anoe 
netepkeun, jen: tanggal 1 boelan teh tangtoe meneran djeung bidjilna bentang 
anoe. 


Naon ari dan 
k 


kal jang jang djalan dan y 


Ngaran Hasib (djoeroe itoeng djelema anoe neken kana manazil (bentang 
pabeneran tempat boelan) djeung nitenan djalan-djalanna. 


Katerangan (tina ilmoe falak). Bentang anoe baranang di langit teh aja 2 roepa: 
aja bentang leumpang, aja bentang tjitjing. Bentang leumpang, teu loba, koe 
basa Arab diseboetna: VI, koe oerang Koelon: planeet. Saoer karoehoen bentang 
leumpang teh 7 nja eta: Zoehal — Saturnus Moestari — Jupiter Mirrich = Mars 
Sjamsoe — Srangenge Zoehroh — Venus Atorid — Asteorid Komar — Boelan. Koe 
noe ajeuna mah Srangenge djeung Boelan dipingkar, tapi djagat (boemi) 
kaasoep kana planeet; aja deui noe kapanggih anjar, nja eta: Neptunus djeung 
Uranus, ngan teu katingal koe mata sawadjar. Ari bentang tjitjing katjida reana, 
tanpa wilangan, komo moen dikeker mah. Anoe pangmashoerna 12 boeroed ) 
djeung 28 manazil (Jil.), nja eta anoe sok siga kaliwatan koe panonpoe djeung 
boelan. Boeroedj djeung manazil teh, goendoekan bentang2, lain bentang hidji- 
hidji. Ngaran boeroedj anoe 12 sok diseboet dina djadwal solat, nja eta: Hamal, 
Tzor, Djauza, Sarton, Asad, Soenboelah, Mizan, Akrob, Kaos, Djadi, Daloe, Hoet. 
Anoe pangbabarina ditingali di langit boeroedj: Akrob, Kaos; ajana palebah 
bentang mawoer noe diseboet kalangkang Tjisarajoe (Melkweg). Katingalina 
antara boelan April — September Ari manazil anoe 28 nja eta Noetoeh, Boeten, 
Soeroja, Dabron, Hak'ah, Han'ah, Ziro', Nasroh, Torfah, Djabhah, Chorsan, 
Sorfah, Awa, Sammah, Gofar, Zabana, Iklil, Kolab, Sjaulah, Na'aim, Baldah, Sa'ad 
Zabih, Bala', Soeoed, Achbijah, Farog moekoddam, Moeachcher djeung Rosa. 


Tjonto. Dina ddo. 22 November 1938, ajana panonpoe djeung boelan deukeut 
pabeneran manzilah (bentang) Sjaulah, deukeut bentang mawoer kalangkang 
Tjisarajoe tea (Melkweg). Lamoen ditingali isoekna ddo. 23 Nov. boelan mah 
moendoer 13 dardjah, deukeut pabeneran manzilah Na'aim (boentoet bentang 
woeloekoe), ari panonpoe mah ngan moendoer 1 dardjah, djadi tinggaleun 12 
dardjah koe boelan, njaharita tanggal 1 Sjawal tea. Sateroesna kitoe bae, saban2 
penting, boelan mah ngeser moendoer 13 dardjah — 1 manzilah, ari panonpoe 
mah ngan 1 dardjah. Dina malem Djoemlah tg. 16 Sjawal (9 Dec. 1938), boelan 
awas naker katingal deukeut manzilah Hanlah (kalereun bentang Orion). Di djero 
28 po€, manazil (manzilah2) anoe 28 teh kasorang kabeh koe boelan, ka 29 
poena boelan ngoempoel deui dina 1 manzilah djeung panonpoe, nja eta anoe 
diseboet zal (conjuctie). Ka 30 poena panonpoe kasoesoel deui koe boelan, tah 
harita tanggal 1 boelan anjar. Katerangan ieu pikeun nerangkeun hartosna ,, tea. 
Nja anoe bisa ngetang kieu anoe diseboet: „ teh. Moenadjdjim kedah kagoengan 
parabot ngoekoer, kaart (gambar) djeung roepi2 djadwal. Ari al mah tjara anoe 
parantos ditjarioskeun di handap bae. Hasib djeung Moenadjdjim biasana 
ngahidji, Nja hasib, nja moenadjdjim. Moeng sakieu, noe kenging diterangkeun 
koe A. M. ajeuna mah. Wassalam, M. a. 

EMOETKEUNEUN: 


Koe soson-sosonna sadaja ahli-ahli Al-Moe'min dina ngalakonan amalma'roef, 
sakoemaha noe kaoengel dina „Amal maroef" tea, adres-adres kanggo 
proefnummer, anoe katampi koe djoeroe moedi doegi ka parantos patoempoek. 
Nanging sanaos parantos kieu kaajaanana, montong djadi pambengan kanggo 
noe teu atjan atanapi noe palai deui ngadamel amal-ma'roef mah, soemangga 
enggal-enggal kintoenkeun bae, sangkan Islam woewoeh-woewoeh hoeroeng 
mantjoer. Dina salebet sasih ieu sareng teras saladjengna, proefnummer noe 
bakal kasanggakeun teh moal aja lirenna. Kanggo kaberesan atoeran kalajan 
toemoet sakoemaha agama, anoe diwadjibkeun ka para Moeslimin, dimana eta 
proefnummer katampi, sareng disarengan koe hidajat ti Maha Kawasa, palaj 
ngersakeun ngaraksa ageman, ngamadjengkeun ageman, enggal tampi kalajan 
manah noe islah, kalajan enggal tjoemponan roepi-roepi kawadjibanana, nja eta 
waragadna Saoepami eta proefnummer (nomer pertjobian) tea teu papendak 
sareng djodona, nja eta noe njandakna (nampina) teu kaleresan sareng hidajat 
Goesti Robboel Idjdjati, atanapi margi sanes-sanes, enggal-enggalenggal-enggal 
paparinkeun deui (poelangkeun). Henteu kedah nganggo diwoewoeh parangko, 
tjekap oepami diserat dina adresbandna koe: ,RETOUR AFZENDER Moeng djagi, 
oelah doegi ka gentjel, margi sakatampina deui, bade diteraskeun ka noe teu 
atjan kenging giliran. Sareng deui oelah ladjeng dielep (andelandeleun). 
Kapertjantenan hate, sakalintang boeleudna, jen para ichwan sadaja kantenan 
pikengingeun hidajat, sadajana. Wassalam 


DJOEROE MOEDI. 
HARI OIAMAT. 


Adapoen Qiamat itoe ada tiga matjam: ja'ni: Ciamat Soeghro, Qiamat Woestho 
dan Qiamat Koebro. Qiamat Soeghro adalah voorlopernja Qiamat Woestho, 
sedang Qiamat Woestho voorlopernja Qiamat Koebro. Keroesakannja ra'jat dari 
soeatoe negri, boleh diseboet Giamat Soeghro atau Ciamat Ketjil. Keroesakannja 
manoesia diseloeroeh doenia, boleh dinamakan Qiamat Woestho atau Qiamat 
Pertengahan. Keroesakannja doenia plus seisinja sekaligoes, boleh diberi nama 
Qiamat Koebro atau Qiamat Besar. Adapoen tentang Ciamat Soeghro kita telah 
sering mengalami, artinja mendengar chabar, oemp.: Keroesakan negeri 
Jokohama karena gempa, keroesakan kota Blitar karena meletoesnja Goenoeng 
Keloet, enz. Maka tentang Oiamat Woestho kita telah mengetahoei voorlopernja 
(permoelaannja), ja'ni perang besar 1914. Dan sekarang ini boleh djadi kita akan 
mengalami Qiamat Woestho. Negri2 jang koeat sedang bertjektjok dengan 
negri2 tetangganja jang koeat poela. Serangan2 dengan torpedo dan bom 
dilakoekan sampai sekarang ta' ada berentinja. Inggris dan Prantjis contra 
Djerman dan Roeslan. Harimau contra Singa. Djangan dikira kalau sekarang 
»harimau" dan „singa" itoe soedah hilang semangatnja oentoek berperang 
Bratajoeda ! Penjerahan Wladiwostok kepada Djerman oleh Roeslan oentoek 
station kapal silam Djerman, memberi kelonggaran kepada Djerman jang 
selonggar-longgarnja oentoek memberi tamparan kepada moesoehmoesoehnja 
jang sehebat-hebatnja. Wladiwostok letaknja tida' djaoeh dari Japan, sedang 
Japan adalah sahabatnja Djerman. Pendek kata kepentingan2 Inggris dan Prantjis 
di Azia sekarang terantjam betoel-betoel. Ketahoeilah, bahwa bertaroengnja 


harimau" dan ,,singa" nanti akan mempengaroehi seloeroeh doenia. Seloeroeh 
doenia akan mendjadi geger. Toehan Maha 'Adil. Sebab doenia tida' maoe 
mengenal Toehan, maka Toehan akan memberi adjaran jang tepat kepada 
doemin Toehan tida' soeka melihat doenia ini dikotori oleh Kebathalan. Toehan 
tida ridla melihat segolongan manoesia jang diperlakoekan tida' 'adil oleh lain 
golongan. Allah tida ridla melihat agamanja, ja'ni agama Islam, tida' diindahkan 
oleh manoesia. Maka kemoerkaan Allah s.w.t. akan datang. Qiamat Woestho 
akan datang. Bagaimana woedjoednja nanti wallohoe a'lam. Maka setelah 
Qiamat Woestho selesai, datanglah Qiamat Koebro, ja'ni Qiamat Penghabisan 
jang maha besar dan maha hebat. Soedah dekatkah Qiamat Koebro itoe? 
Wallohoe a'lam ! Tetapi siapa taoe kalau besok atau loesa akan datang dengan 
sekonjong-konjong!? Maka dari itoe kita haroes lekas-lekas bertaubat. 
Membanjakkan membatja istighfar. Mohon dikoeatkan Iman kita oleh 


Allah. Sering menghafalkan soerat2 dalam Ooeran. Mohon ditoendjoekkan djalan 
jang benar oleh Allah. Kita haroes berpajoeng sebeloem hoedjan. Poen djangan 
loepa: Berentilah dari tjektjok dengan sesama orang Islam, walaupoen berlainan 
partij. Sebab menganggap rendah sesama orang Islam itoe, mendekati kepada 
kemoertadan. Ingatlah! Wassalam, Isdito. 


DANGDANGGOELA. 


1. Dina kitab Minhadjoel-Abidin, diperwintji noe kenging hidajat, bagdja gede ti 
Jang Manon, mangga geura maraphoem, pilahirna Imam Gozali, pertanda naek 
pangkat, daradjat noe loehoeng, anoe karenging karamat, roana teh opat 
poeloeh perekawis, doea poeloeh di doenja. 2. Ari anoe doea poeloeh deui, 
ditjawiskeun di alam aherat, doepi hidjihidjina teh, keur di doenjana tangtoe, eta 
djalma kenging pamoedji, ti Alloh anoe moerba, disareboet-seboet, salila di alam 
doenja, eta djalma dipandang koe Maha Soetji, sarena djeung njaringna. 3. Noe 
kadoea disoekoerkeun Goesti dimoeljakeun diagoengkeun Toehan, ari 


noe katiloe tangtos, moal boa tinangtoe, ka noe kitoe asihna Goesti, misal 
oerang oepama, koe Soenan digoenggoeng, tangtoe leuwih ti noe rea, 
kamoeljaan ieu mah sok komo deui, diagoengkeun koeToehan. 4. Kaopatna Alloh 
anoe Qodim, ngamisalkeun wakil ibaratna, nadbirkeun kana antero, sababna 
anoe ma'loem, henteu boga akoean sarik, mapadaan kaAllah, djalan paeh 
hiroep, ari anoe kalimana, djangdji Alloh ditanggoeng perkara rizki, toerta djeung 
moekapahah. 5. Moekapahah ngadep teu berpaling, tetep idep ka Alloh ta'ala, 
tara galoeang galeong, teu tjameroet ngoeloewoet, ari noe kagenepna deui, 
tangtoe dipalihara, tina boga moesoeh, noe hasoed sarta hianat, moal bisa 
sarawoehna moal nepi, sakabeh kadjahatan. 6. Ari anoe katoedjoehna pasti, 
dipaparin katetepan manah, koe naon-naon 'ge rido, kadalapanna tangtoe, 
henteu keuna koe hina diri, tina sabab pangarah, ka anoe marampoeh, teu 
eraeun koenoe beunghar, sabalikna noe marampoeh soegih moekti, ngahormat 
ka Andjeunna. 7. Kasalapan moal salah deui, dipaparin loehoer tjetjekelan, geus 
hamo pisan kabongroj, koe pangadjakna napsoe, nadjan mendak istri noe sari, 
teu matak djadi roesras, tetep manteng kalboe, koe sakabeh kasoekaan, teu 
kabita nadjan koe noe rea doeit, atanapi koepangkat. 

8, Teu kabita lir ibarat misil, moenggoeh di noe djalma berakal mah, moal 
resepeun geus tangtos, teu miloe oeloebioeng, tjampoer - tjampoer ka boedak 
leutik, heureuj tenis maen bal, geus hamo tinemoe, ari noe kasapoeloehna, 
dipasihan djembar dada leuwih - leuwih, langkoeng ti noe baleunghar. 9. 
Leuwihna teh ti noe soegih moekti pangbeungharna noe aja di doenja, eta kabeh 
moal nendeng, kasabelas kaseboet, dipasihan tjahaja jakin, noer boeat 
moesahadah, idjtihad noe tegoeh, kaboeka elmoe hakekat, moal beunang 
disoesoel koe elmoe hakim, noe teu kitoe djalanna. 10. Doea belas sepi tina 
pitjik, ati djoewet tapi djembar dada, tina naonnaon oge, koe bahla tegoeh 
timpoeh, sanadjanna kenging panjakit, koe gering roepa-roepa, henteu loepoet 
soekoer, tetep dina karidoan, nadjan kenging kasoesah bantjana leuwih, ti 
sasama manoesa. 11. Tiloe belas dipake karisi, dipihebat sieun sarta era, koe 
djalma-djalma antero, noe takaboer ngaroentjoeng, kibir dengki hasoed 
moeringis, noe gagah dedepean, noe belegoeg toendoek, ari kaopat belasna, 
tetepna mah kabeh djalma pada asih, ngagoengkeun ngamoemoelja. 12. Lima 
belas dipaparin deui, kaberkatan tina anterona, berekat ana sok ngomong, 
berekat deui elmoe, pagawean pakean deui, teu sepi kaberkatan, tangtoena koe 
batoer, dipentaan berekahna, didatangan didjoegdjoeg ti mana-mendi, kairoet 
sok daratang. 13. Genep belas dipaparin sakti, dibisakeun ngapoeng tapak 
kantjang, ngoerilingan doenja oge, teu koengsi lambat taoen, toedjoeh belas 
diwoewoeh deui, sakabeh sato hewan, lindeuk araranoet, noe sakoemaha 
galakna, sarieuneun reudjeung tangtoe ararasih, sarta beunang dititah. 14. 
Kadalapan belas enggeus pasti, dipasihan koe Alloh Ta'ala, sakabehna anak 
sorog, ngaboeka lawang makboel ja'ne sorog koentjina boemi, perbahan daran 
doenja, katembong teu njoempoet, tjatjak karep kana beunghar, asal nepak kana 
boemi djadi boekti, naon sakahajangna. 15. Nadjan perak emas inten hasil, naon 
bae noe dipikahajang, tanwande laksana bae, hidangan soerga agoeng, asal 
karep moal teu boekti, kitoe deui oepama, hajang boga soemoer, di noeteu aja 
petana, aja tjai asal nepak kana boemi, bidjil soemoer ngagoelak. 16. Kasalapan 
belas woewoeh deui, kaagoengan djadi meunang pangkat, ikoetan djalma 
sakabeh, kamegahan loeloehoeng, kapoedjian ti Maha Soetji, pirangpirang 
lantaran, ti Noe Maha Agoeng, gantjang sakabeh paneda, djadi hidmah saliring 
teu soesah deui, kitoena teh teu megah. 17. Karamat noe doea poeloeh deui 
tetep dina doeta noe moestadjab, toerta koe Islam sakabeh, dihormat 
dipoepoendjoeng, dipoentangan sapa'at matih, tara 


menta sapa'at, ka sasama mahloek, kitoe deui pangdoe'ana, henteu koedoe koe 
lisan tapi koe ati, oge sok diidjabah. 18. Idjabahna diisarat deui, anoe tangtoe 
moal salah-salah, dimisalkeun Goenoeng Gede, sina leungit geus tangtoe, eta 
goenoeng moesna les leungit, ieu karamat di doenja, di aherat woewoeh, 
woewoeh doea poelah roepa, ke ditoekil diwintjik sahidji - hidji, sangkan djadi 
oeninga. Dawoehan oelama saeutik amal manfaat ari djeung elmoe, nadjan loba 


teu manfaat ari djeung bodo. Lahir Sd. Ali: ,,Katjilakaan djalma teh teu kaloear 
tina 4 perkara: le. koret koe barang noe leuwih, 2e. senang2 di djero djahil, 3e. 
oedjoeb koe kapinteran sorangan, 4e. sok ria di djero amal. Moega sing arawas 
bentenna (itibarna) 1. hak, 2 hakekat, 3 hakekatoel hakoik. Wallohoe alam. 
Wassalam, A. Partadilaga. 


SAMPOERNANA ISLAM. 


Ari sampoernana pisan moenggoeh agama Islam mah, nja eta koempoelna 
noeopat perkara, Ma'ripat, Hakekat, Tarekat, djeung Sareat. leu noe opat roepa 
teh koedoe bareng-bareng dipakena oelah gotang soemawonna kaliroe 
toemerapna atawa wawarehan, meureun tangtoe modjadi, moal hasil samistina. 
Sanggeus oerang paham kana roekoenna, saratna, batalna, sampoernana, 
Ma'ripat, Tauhid, Iman djeung Islam, ajeuna oerang ngarti kana sakabehna 
ibadah manoesa ka Alloh s.w. teh sarta moal sjah lamoen teu dipademenan 
koeMa'ripat ka Alloh (asak tauhidna, bener itikadna). Koe sabab eta geus 
diwadjibkeun leuwih tiheula, jen teu sjah sakabeh lakoe ibadahna lamoen 
manehna atjan Maripat. Paingan aja dalil noe njeboetkeun: Auwaloe dini 
ma'ripatoellahi Ta'ala tegesna: „awal-awalna agama teh koedoe Ma'ripat ka Alloh 
Ta'ala. Tjijiren jen Ma'ripat diwadjibkeun tiheula, kasaksian koe ajat Ooer'an deui, 
anoe ditoeroenkeun ka Kangdjeng Nabi anoe pangheula-heulana, nja eta soerat 
„lkro". Dina eta soerat aja katerangan noenjeboetkeun jen wadjibna manoesa 
teh Ma'ripat kana Asma djeung Af-'alna Alloh s.w. Malah dina soerat ,,Coelhoe' 
oge djadi katerangan jen kabeh manoesa koedoe nganjahokeun kana Dat dj. 
Sipatna Alloh s.w. Kasaksen deui koe dawoehan Kangdjeng Nabi anoe 
njeboetkeun jen manamana tingkah anoe teu dimimitian koe ,,Bismillah" eta 
pagawean teh sasat pegat tina kaberkatanana. Aja deui dawoehan Kangdjeng 
Nabi anoe njeboetkeun sing saha djalma njaho kana dirina pribadi kalawan 
temen, manehna ma'ripat ka Pangeranana. 


Djaba ti eta rea-rea deui saksi-saksi pikeun netepkeun jen enja kitoe koedoena, 
kitoe benerna, malah lain baedawoehan ti Kangdjeng Nabi, tapi oge 
panjaksianana para Oelama, Foekahai, Hoekama djeung Soehada, anoe geus 
masing-masing nerangkeun dina kitab2 anggitanana, noe njeboetkeun jen 
sakabeh amal anoe teu kalawan bener itikodna eta teu sjah. Djadi ana kitoe 
sjahna ibadah teh, koedoe nganjahokeun sarat roekoenna, reudjeung bener 
itikadna. Ari tegesna Ma'ripat ka Goesti teh, nja eta Ma'ripat kana dzatna sipatna 
Pangeran. —(ELMOE HAK.)— Anoe diseboet elmoe Hak noe moelia, 
moenggoehing Goesti Alloh noe Maha Soetji sipat Rachman-Rachim, nja eta 
koempoelna opat perkara tina Ma'ripat, Tauhid, Iman djeung Islam. 1. Ma'ripat 
tegesna njaho ka Alloh. 2. Tauhid tegesna noenggalkeun kaAlloh. 3. Iman 
tegesna pertjaja koemandel kaAlloh. 4. Islam tegesna manoetan sarta pasrah ka 
Alloh s.w. Lgno. 3145. 


KOROPAK. 


Parantos nampi ti: Djrg. R. Hamzah Lgno. 3014 f 0,80. Djrg. Mh. Samsoeri Lgno. 
2666 f 0,80. Djrg. Mamad Lgno. 3227 f 0,80. Djrg. Hardjawisastra-Djrg. Intadiariin 
f 1,60. sadajana kanggo kw. IV th '39. Djrg. Ohing Lgno. 2435 f 1,20 kanggo kw. 


Il-III th '39. Djrg. Atjang Lgno. 2437 f 1,60 kanggo kw. III-IV th "39. Djrg. Dede 
Wiramihardja. Lgno. 3056 f 0,90 kanggo kw. IV th '39 langkoeng doea poeloeh 
sen. Djrg. R. Empang Lgno. 1968 f 1,— kanggo kw. 1th. 39 + f 0,20. Djrg. H. 
Hambali Lgno. 2524 f 1,60 kanggo kw. IV th '39 + kw. 1th '40 Djrg. M. Djoehana 
Lgno. 2496 f 0,80 kanggo Dec. '39 sareng Jan. + Feb. '40. Djrg. Kartawidjaja 
Lgno. 1740 f 1,60 lebet kana kw. 1- Il th '40. Recht & Adv. Bureau Lgno. 3323 f 
0,30 lebet kana kwalith '40. Djrg. Martasasmita Lgno. 3194 salamina A.M. ka 
Djoeragan dikintoen. Noe teu moendoet, teu diwaler. Adm. A.M. KADE LALI. Dina 
strook postwissel moegi diserat nomer abonne, soepados ngagampilkeun kana 
padamelan Administratie. Adm. A.M. 

djela He Alloh! Sajaktosna di abdi2, rawoeh di nagara2 roepi2 tina karipoehan, 
rawoeh lapar sareng karoepekan anoe teu pisan diistorikeun kadjabi ti ka 
pangkon Goesti. Job ka Go g Go 


TEROESNA SOLAT ISTISQO. 


Sabada matja istigfar anoe djadi chotib dina eta solat istisgo koedoe teroes 
disamboeng koe doe'a anoe kawarid ti panoetan oerang K. N. Moehamad s.a.w. 
e- ide lan Na de.) dan Telag 


OB JANG S 


Soendana: He Alloh! Moegi Goesti ngadamel kana eta langit (hoedjan) siraman 
rohmat, oelah siraman siksaan mamala, balahi atanapi anoe matak roentoeh 
sareng noe matak titeuleum. Ja oolan paal colles eijk) o Eoe No Eilja „Al 4,350 


OE 
Eyle O 
pe akan de Natie van 


He Alloh! moegi Goesti ngadjadikeun kana pepelakan kanggo abdi sadajana, 
kalajan moegi Goesti ngadjoeoehkeun kana soesoena sasatoan (ngaroakeun 
tjisoesoe) sareng moegi Goesti noeroenkeun ka abdi sadajana ti langit tina 
pirang2 kaberkatan boemi; koe toeroenna hoedjan teh sing nepi ka hedjo 
lembok, sareng moegi Goesti kersa ngilangkeun ti abdi sadajana warnaning 
balahi noe moal aja anoe tiasa ngilangkeun djabi tipangkon Goesti. 


He Alloh! moegi Goesti noeroenkeun kana eta hoedjan kana pirang2 pasir, 
rawoeh kana tempat djadina pepelakan, sareng kana djerona djoerang2. He 
Alloh ! Moegi Goesti noeroenkeun kana eta hoedjan sakoerilingna djihat abdi 
sadajana, rawoeh oelah djanten aja matakna kaabdi sadajana. 


ia dan de ka 


ordige dikels die tal boe die toe He Allohl moegi njiram Goesti kadjisim abdi 
sadajana koe hoedjan anoe noeloengan, teu matak kabesekan, henteu matak 
ngadjantenkeun panjakit, kengin dianggo ngentjar koe sato hewan, ngagebret 
dina moeragna kana taneuh sareng tjaina anoe tiis, anoe makean (mapaesan) 
kana boemi salamina, doegi ka Jaomilgijamah. 


bbas Ele d He Alloh! Sajaktosna djisim abdi sadajana noewoen sih hampoenten ti 
pangkon Goesti, saleresna Goesti mah anoe banget pangampoera. Moegi Goesti 
ngoetoes mega (noeroenkeun hoedjan) ka abdi sadajana kalajan ngagebret 
sareng teras-terasan. Lamoen ieu solat istisgo geus dilakonan kari-kari henteu 
aja bae hoedjan, soenat dipindo deui dina waktoe mana bae, peta-petana 
sakoemaha noe enggeus. Lamoen eta solat diidjabah teroes toeroen hoedjan ti 
langit, koedoe boeroemandi dina djoerang lamoen bandjir, oge koedoe teroes 
matja tasbeh lamoen aja goeloedoeg, anoe lapadna: 


AN 


lo de dan de dan dan „Asi He Alloh! moegi Goesti njiram kaabdi sadajana koe 
hoedjan, rawoeh oelah midamel ka abdi sadajana ti sawarehna djalma2 anoe 
paroetoes pangharepanana. ay, SN S9..... 


Oge dimana ningal kilat, koedoe matja: sche boe oentoe 6 ok 


Mangkahade pisan nangtang hoedjan koe nganiaja sato anoe teu toea teu dosa, 
tjara ngamandian oetjing at, salianna. Tina djihat ngamandianana tetela djadi 
dosana, sarta migawe polah kitoe njata bid'ahna, karana tetela teu aja ti ditoena. 


Lahhh...... Aboeja mah kadoehoeng teuing djadi kolot: lamoen angger mah 
oemoer 14 taoen, meureun senang bae dioeroes koe kolot, salawasna boga 
pentaeun, boga salindoenganeun. Ari ajeuna bet pada ngarewong, itoe ieu pada 
nitah, itoe ieu pada mariksa, pada ngagokan, tjara ieu noe di handap: Djeng 
rama Aboeja hing fabriek. Sareng hormat. Sinarengan serat ieu kang poetra, aja 
peroestel ka linggih Aboeja, rempag bae sareng manah Aboeja atoeh 
oendjoekkeun ka djrg. De Em. Henteu kamanah bae atoeh robek ieu serat teh 
teu aja pambenganana, da menggah poetra mah teu aja petana bedang ka 
noedjadi sepoeh da sanes anjar pinanggih ka Kang Rama teh. Kieu peroestel teh: 
Sarehna ningal seratna djrg. Pamitran (A. M. no. 39) sareng pirempag djrg. De 
Em ka Kang Rama (A.M. no. 40). Menggah kang poetra kitoe deui doeloer2 kang 
poetra kantenan moal aja anoe bireuk kana naekna pangaos kertas, da poegoeh 
tjoendoek kana woekoe dongkap kana mangsa. Moeng papada kitoe di salebet 
naekkeun pangaos langganan (njoemponan pangaos kertas) bari nambihan 
kaloearna Goeroe kang poetra sing nepi ka djadi 


Dawoehan djoengdjoenan oerang Rosoeloelloh s.a.w.: . 94. DSlad „de le CO 4 
(Riwajat Imam Boechori ti Siti Aisjah). Soendana: ,,Saha2 anoe migawe hidji 
pagawean teu kalawan parentah kaoela, tangtoe moal digoboel." Oge djaba ti 
eta bid'ah teh matak ngoerangan kana warnaning pahla anoe diharep koe 
oerang. Kaoengel dina Hadis nabawi: Se de de de die de O Soendana: 


»Pagawean anoe saeutik anoe nintjak kana soennah (anoe aja ti nabina) leuwih 
aloes ti manan amal anoe loba anoe nintjak kana pabid'ahan." Algoerowi. 

Weekblad Toelen, doegi ka seratan dina djoedoelna kaloear saban dinten... 
soepaos angkeuhan kang poetra: ,,Ah! madjeng ieu Goeroe teh. Meh saban 
taoen." Doepi ajeuna emoetan kang poetra teu atjan pati toelen disebat 
Weekbladna teh, da boektina kaloearna dina hidji taoen masih kirang + 4 nomer. 
Doepi nambihan artos langganan langkoeng noehoen oepami tiasa saageungna 
panaekan pangaos kertas. Tjenah kaabotan. Mangga timbang2 bae. Peroestel 
kang poetra kieu teh kantenan henteu kasebat ngalangkah mah, namoeng 
ngelesed. Sanaos ngelesed kasebat madjeng keneh. Sakitoe peroestel kang 
poetra teh, koelan. Baktos kang poetra Moerid A. M. Lg. no. 384. 


Oedjang Agoes! Ari Aboeja mah, ngaranna oge Aboeja, toekang sagala mangga, 
rek dikitoe rekdikieu oge koemaha noe djadi intjoe boejoet bae, asal sina 
salamet doenjana acheratna Aboeja mah. Estoe mokaha pisan tandjakan Aboeja 
mah. Ajeuna si Agoes Djaloe geus sadrah koemambang kana kersana noe djadi 
keretas, atoeh poegoeh bae Agoes, Djaloe, koedoe kitoe, da ari teu kitoe mah 
keretasna oge, Agoes, moal daekeun njampeurkeun. Malah lamoen Aboeja hade 
biwir njiroe rombengeun mah, anoe timbanganana tjara agoes, binangkit 
bidjaksana, laer disan landoeng kandoengan, meh sakabeh anak intjoe boejoet, 
sipatna doeloer2, alo2 kaponakan si Agoes: geus pada njoeratan ka akina ka 
boejoetna, nja ka Aboeja tea. Sarerea pada sapikiran djeung si Agoes, ngarep2 
koemaha tigasanana djrg. De Em katoet rengrenganana. Ari Aboeja mah Agoes! 
djadjaoeheun kana bisa ngabagi-bagi, ngadoeoem poetoesan, terang oge 
henteu, anoe koemaha anoe koedoe dipoetoes, lantaran siAgoes njaho sorangan, 
jen Aboeja mah ngan djoeroe laden itoe tjokot ieu bawa. Sipating anoe koedoe 
dipikir, dioelik dj. dimoetolaah mah lapoer..... mogok di Aboeja mah. Kahajang si 
Agoes, hajang djedjeg 52 lambar dina sataoen, alah batan ti asese Aboeja mah; 
heueuh, bener koedoe kitoe; sarta ieu kahajang si Agoes koeAboeja didoor 
ongefrankeerd ka djrg. De Em, soepaja Aboeja oelah boga risico. Ti tadi oge 
Aboeja mah teu pira tandjakan djeung kahajang teh, ngan hajang senang di 
doenja senang di acherat; salamet di doenja salamet di acherat, teu aja deui 
ngan sakitoe. Ari pepeling mah ka anak intjoe njaboeboehan tea bae, aki2 
leungit sapenting katoeroeban tjeuli moending. Mangkahade Eloe, ari hajang 
madjoe oelah roesoeh-roesoeh teuing bisi kateuhak, nepi ka nombrona. Koe 
kitoe tea onaman, ma'loem bae, awak Aboeja sakieu nja kakolotan, lamoen 
dipeleter teuing mah bisi nombro, kadjaba lamoen dianjananjan heula. Sampe 
ketemoe lagih, Agoes! 


POENJA TEIEKANGAN 


Saenggeus babadamian antara nagri Fin djeung Roeslan diboebarkeun kalawan 
teu aja beubeunanganana, tangtoenganana Roeslan ngamoesoeh pisan kanagri 
Fin. Soerat2 kabar kominis ngamoeat pamandangan2 noe anti - Fin. Aja noe 
noeding magarkeun nagri Findidjieun pion (korban) nagara? Kapitalis (Inggris, 
Prantjis, Amerika) model Polen deui. Radio - Moskou oenggal poe ngirimkeun 
pidato atawa bedja2 noe bersifat anti - Fin. Pendekna mah Roeslan teh djadi 
ngamoesoehan ka nagri Fin. Beuki dien, tangtoengan Roeslan teh beuki keras 
bae, pangpangna dina katompernakeun boelan November oedara antara 
Roeslan djeung Fin beuki kiroeh. Propaganda anti - Fin di Roeslan beuki 
dikerasan. Mimiti katjirina pisan jen nagara kominis rek ngagoenakeun 
kakerasan teh saenggeus aja protes ti pihak Stalin ka Fin magarkeun soldadoe2 
Fingeus ngabedilan soldadoe Roeslan. Teu koengsi lila ti harita perdjangdjian 
„moal sili roeroeg" antara Roeslan djeung nagri Fin koe Roeslan dianggap teu 
sah, sabab nagri Fin geus ngalanggar eta perdjangdjian koe ajana kadjadian2 di 
tapel wates Roeslan - nagri Fin. Lamoen ditilik-tilik mah taktiek Roeslan euweuh 
bedana djeung taktiek noedidjalankeun koe Djerman terhadep kaPolen. Ngan 
bae Roeslan mah ti mimiti propaganda anti - Fin nepi ka ngaroeroegna (30 Nov. 
'39) teu sakoemaha lilana, ari Djerman djeung Polen aja opat lima boelanna 
leuwih. Dina poe Kemis 30 Nov. isoek-isoek Helsinki — iboe kota nagri Fin — 
geus dialoengan bom koe kapal2 oedara Roeslan, sarta balatantara darat 
madjoe di tiloe tempat. Eta serangan2 koe balatantara Fin dilawan sakeras- 
kerasna. Tapi sadjeroning ngalawan, nembongkeun jen daek deui babadamian 
djeung pamarentah Roeslan, sarta koe djalan wawakilna nagara Zweden 
(tatangga Fin) di Moskou ngasongkeun poerstel pikeun babadamian. Ti pihak 
Roeslan oge daek tjenah babadamian asal pamarentah nagri Fin koedoe pro - 
Roeslan. Koe lantaran pamarentah Fin noe aja di Helsinki henteu pro - Roeslan 
eta pamarentah koe Roeslan teu di anggap sjah. Malah teroes Roeslan njieun 
pamarentah nagara Fin anjar anoe dibangoen koe oeroet loeloegoe-loeloegoe 
kominis Fin baheula noe diseboetna koe Roeslan ,,pamarentah rahajat" Djadi 
nilik sareat mah nagri Fin teh bakal dipoekoel teroes koe Roeslan, koelantaran 
teu daek babadamian djeung pamarentah nagri Fin di Helsinki (noe toelen). 
Noeroetkeun bedja2 dina sadjeroning ngaroeroeg, balatantara Kominis meunang 
perlawanan noe kaseboet loear biasa oge, katoeroeg-toeroeg di eta nagara dina 
waktoe ajeuna keur meudjeuhna moesim es dj. saldjoe. Tapi oepama ditilik 


nagara Fin sakitoe leutikna, dibandingkeun djeung Roeslan, sarta tjatjah djiwana 
oge ngan saoekoer 3. 800.000 (demi Roeslan ngaratoes malioen), geus moal 
salah deui nasib nagara Fin teh moal djaoeh ti Polen. Reaksi di doenja kana 
taladjakna Roeslan teu woedoe hebet. Itoe ieu ngaloearkeun kritikan2 anoe 
pararedes, di antarana Amerika, Italia djeung Inggris & Prantjis. Balarea di Eropa 
beuki gimir bisi engke Kominis beuki njaliara bae di Eropa. Komo tatanggana 
nagara Fin kajaning Zweden, Noorwegen ngarasa diantjam koe Kominisme. Loba 
pisan soeara2 di nagara galalede noe neundeun perhatian ka nagara Fin soepaja 
perhoeboengan diplomatiek djeung Roeslan dipoetoeskeun. Bedja2 tina 
pangperangan di Eropa Koelon antara Djerman djeung Inggris & Prantjis 
kasedekkeun koe bedja ti Eropa Wetan: di ajana oge teu pati model, da teu aja 
kadjadian2 noe penting. Djaba ti bedja kapal2 kaleboeh atawa sili bedil saoetak- 


saeutik mah euweuh deui telegram noe penting. Kaajaan di India, djadjahan 
Inggris di Asia Wetan, masih kalangkaboet. Nasionalis2 menta soepaja India 
dibere kamerdikaan ajeuna2. Sarta Congress-party ngantjam rek ngarobah 
tangtoenganana, tina digawe babarengan djeung Inggris, djadi moal digawe 
babarengan (noncooperation), lamoen pamentana teu dikaboel. Di roepa2 
tempat aja staking malah di beulah Kaler mah deukeut Afganistan rahajatna 
berontak. Sadjeroning kitoe mindeng aja telegram noe mawa bedja jen Roeslan 
keur meudjeuhna propaganda di India djeung mapak balad di tapel-watesna. 
Peperangan di Tiongkok antara Djepang djeung Tiongkok nepi ka ajeuna masih 
teroes, reureundahan sili taradjangna teh. Ajeuna meh kabeh palaboean penting 
noeTiongkok geus kadjabel koe Djepang, tapi nagara noe beh djero mah masih 
oeploek-aplak keneh. MORAWI. 


»Raksa Mitra Poetra" Pangoeroes ieu roemah pertoeloengan ngaraos 
kaperloeanana kanggo ngemoetan ka sadajana para dermawan, jen ieu badan 
teh salamina perjogi nampi hadiah pikeun waragad malihara anoe rara masakat. 
Soemangga diantos ! Kalajan asmana Pangoeroes, Wira Sendjaja Voorzitter. 

Angkatan Boepati. Noeroetkeun soerat kabar J. B. dina minggoe-minggoe ieu aja 
doea papatih anoe dianoegrah daradjat tinggi koe pamarentah agoeng, sarta 
geus dibisloeitan ti kantor palis Bogor. 1. Diangkat kana boepati Koeningan 
djoeragan Mas Oemar Said tilas patih Indramajoe sarta ajeuna djadi lid 
gedeputeerden di provincie West-Java (Batavia Centrum) kalawan kontan 
dipaparin gelaran Rd. Toemenggoeng Oemar Said. 2. Diangkat kana boepati 
Blora djrg. Rd. Marjono Djodigdo patih Grobogan kalawan dikoernia gelaran Rd. 
Toemenggoeng Marjono Djodigdo. Al-Moe'min hatoer wiloedjeng ka noekenging 
daradjat doenja agoeng. Verslag moment openbare vergadering Aisjiah Tjimahi 
Dina wengi Minggoe ping 6/7 Sjawal 1358 atanapi ping 18/19 November 1939, 
Moehammadijah groep Tjimahi bagian Aisjiah, geus ngajakeun moment 
openbare vergadering, njoemponan parentah ti Hoofd Bestuurna, anoe diajakeun 
di sakoeliah Indonesia, sawaktoe bareng pada dina wengi Minggoe noe kasebat 
di loehoer. leu moment openbare vergadering teh tempatna di Kantor 
Moehammadijah Tjimahi, kalawan kenging perhatian oge ti publiek, noe 
saroemping moal kirang ti 250 istri pameget. Wakil politie: Djoeragan-djoeragan 
Assistent-Wedana sareng Mantri Politie. Wakil-wakil pakoempoelan: Pasi, 
Pasoendan, J. O. P.. P. G. I., P. N. S. Moehammadijah Padalarang, Persis, B. C. P. 
N. S., Moehammadijah Batoedjadjar, P. G. B. katoet Cooperatiena sareng P.O.B. 
Tjimahi. Wakil pers: Al-Moe'min sareng Adil. Vergadering diboeka taboeh 9 
wengi, dipingpin koe Njonja Sastrawiredja. Memeh pasamoan diboeka diajakeun 
heula perajaan baroedak jatim. Aja 26 boedak jatim awewe lalaki, anoe dibagi 
papakean (tjalana, kamedja, beubeur, erok), kadaharan djeung doeit. 
Sakoemaha biasa pamingpin, bada ngoetjapkeun assalamoe alaikoem w. w. 
nganoehoenkeun ka noe saroemping. 


Pasal kadoea perkawis djasa-djasa kaom poeteri Islam, diterangkan koeNona 
Oetiara Karnadihardja, disebatan tjonto-tjontona, oepamina Siti Aisjah ssd. 
Panoetoepna disoehoenkeun ka sadajana kaoem iboe Islam, soepaja niroe tjonto- 
tjonto anoe disebatan tea. Tamat djoeroe saoer kahidji kalawan kenging 
perhatian (applaus) ti publiek, disamboeng koe djoeroe saoer kadoea Oestad A. 
Sadeli, ngabahas djasa-djasa djoengdjoenan oerang Kangdjeng Nabi 
Moehammad s.a.w. ka baroedak jatim. Moal kirang ti sadjam lamina sasaoeran, 
diterangkeun dawoehanz Alloh dina AlQoerän anoe ngedahkeun ka oerang 
sadajana roemawat ka baroedak jatim sareng pakir miskin, nja kitoe deui 
haditshadits anoe toemali sareng ieu dipedar, kalawan tetela. Tjonto-tjonto 
djalma kaoem baheula (djaman Bani Isroil oepamina), anoe ditoeroenan siksa 
panjakit toe'oen, lantaran di kampoengna aja pakir miskin djeung baroedak jatim 
noehenteu dipalire. Hadlirin djempling pada anteng ngabandoengan djeung 
ngararaoskeun kasalira-salirana, roepina. Ditema koe djoeroe saoer katiloe 
djoeragan Sastrawiredja, nerangkeun tarich Persjerikan Moehammadijah salila 
28 taoen, ti barang mimiti diadegkeun koe Kiai H. Achmad Dahlan di Mataram 
nepi ka ajeuna, boh oeroesan kamadjoeanana, boh oeroesan halangan- 
haroenganana. Taboeh 11 langkoeng vergadering nembe ditoetoep kalawan 
kawiloedjengan Verslaggever. Correspondentie. Sareng hormat. Satampina serat 
ieu, sabadana maos Al-Moe'min, teu kinten katadjina, doegi ka ngaraos hajang 
djanten langganan. Koe margi eta njoehoenkeun soepados dikintoen 
proefnummer (Salinan). Hormatna E. S. Soebang Waleran Red. Sakatampina 
serat pasihan, ladjeng tret njerat adres, ngintoenkeun no. 44-45. Parantos 
katjandak? Moegi kersa mintonkeun ka para djrgnoe sanes, pirakoe henteu nadji 
sapertos ka linggih djoeragan. Neda Rido. Disoehoenkeun rido galihna sadaja 
para ahli ,,Al-Moe'min kersa mangmaoskeun fatihah, goelhoe, falak-binnas 
dihadiahkeun ka arwahna poen adi wasta M. E. Abdoellah noe tilar doenja dina 
wengi Senen taboeh 4,20 ping 22 Sjawal (4 December 1939). Hatoer noehoen, 
Mh. Moehsin. 

Wirehing poen bapa M. Adjidji di kampoeng Raweuj dina dinten Kemis ping 17 
Sjawal parantos tilar doenja, njoehoenkeun kerna Alloh soegri noerido galih kersa 
mangmatjakeun fatihah sapoeratina sareng sakawasana, kanggo arwahna poen 
bapa. Wassalam, A. S. Soemantri. “2 Dina dinten Rebo tanggal 29 Nov. 39 Habib 
Abdoerrahman bin Aboebakar AlDjoefri anoe dipisepoeh koe kaom Arab di 
Tjiandjoer, geus moelang ka alam kalanggengan. Moega2 arwahna pinanggih 
reudjeung rahmat koeboer, ditarima iman Islamna. Soegri noe maos ieu wartos 
sarta aja karidloan manah, moegi kersa ngahadiahkeun koe fatihah sareng 
goelhoe pikeun anoe moelang ka kalanggengan tea. Ngabagikeun pitrah kapakir 
miskin. Sapertos sasih Siam noe kapoengkoer, Moehammadijah groep Tjimahi 
dina Siam ieu ihtiar ngoempoelkeun pitrah ti para Moeslimin sareng Moeslimatin, 
sarta kekenginganana aja + 8 pikoelna. Bagian pakir sareng miskin parantos 
dibagikeun dina piisoekaneun lebaran. Djoemblah pakir miskin anoe nampa 
bagianana aja 225 djalma. Ari kabageanana toegoe-oempi 4 kati saoerang, 
tanggoenganana 2 kati saoerang. Memeh dibagi pitrah kabeh pakir miskin 
dipotret heula, kanggo pangeling-ngeling Wahdatoel Ichwan. Pada malam 


Minggoe tanggal 18 Nov. telah diadakan rapat anggauta dari Wahdatoel Ichwan, 
bertempat dilanggar Soekaradja-kaler, serta dihadiri oleh 2 dari banjaknja 
anggauta. Djam 9 rapat diboeka oleh T. Hidajat ketoea sidang sambil 
mengoetjapkan selamet dateng kepada hadirin, serta mohon bermaaf bahwa 
berhoeboeng dengan Aidil Fitri, maka ia merentjanakan tentang fatsal-fatsal: a) 
perobahan bestuur, b) memperbaiki sekolah di W. I. S. Soekaradja, c). 
kewadjiban schoolcommissie, d) memberi peladjaran kitab pada moerid-moerid 
jang telah klas IV diloear waktoe bersekolah, e) koempoelan goeroe-goeroe 
(haroes memperloeas pengatahoeannja). Maka kepoetoesan doelpunten itoe 
serta dimoefakati oleh rapat ialah: a) voorzitter oentoek segenap W. I. Toean R. 
Moesa vice idem Toean R. Djaja secretaris Toean R. Pandji commissaris 
Soekaradja Toean Aboebakar Tjidjoelang T. Moerdja Djampang T. Soeeb 
Tjibitoeng T. Nasiman 

commissaris Pasir Maoeng Toean Oesoep dan As-an Paboearan Toean H. 
Soelaeman adviseurs: Kiai Hadji Basoeni, Tjiboerial Kiai Hadji Said Paroeng aleng 
leider: T. Hidajat commissie sekolah: T. H. Ma'moen. b) memperbaiki sekolah 
dimoefakati oleh rapat, serta akan dipersigerakan. c) memoetoeskan 
schoolcommissie haroes 3 boelan 1 kali dateng memeriksa sekolah2 W. I. 
Soekaradja, Djampang, Paboewaran, Pasir Maoeng dan Tjibitoeng,: serta haroes 
disertai oleh seorang adviseur. Sesoedahnja haroes mengirimkan rapport 
pendapatan peperiksaannja itoe kepada voorzitter. Ongkos-ongkos commissie 
bahagian bestuur sekolah, serta sekoerangnja akan dibantoe dari kas prive 
Toean2 Moesa dan Hidajat. d) moerid2 jang agak djaoh saban malam haroes 
beladjar ngadji kitab dilanggar Soekaradja kaler, lalah berhoeboeng dengan 
kekoerangan tempo bila segenap peladjaran diberikannja diwaktoe sekolah 
sadja. e) satoe minggoe satoe kali goeroe2 haroes moezakarah di Soekaradja, 
agar soepaja bertambah pengatahoeannja dan didjaga djangan bertentangan 
peladjaran dimasing-masing sekolahnja. Tentang ini, adalah dalam penilikannja 
Toean Hasanoedin, kepala goeroe Wahdatoel Ichwan. Djam 11 rapat ditoetoep 
dengan selamat. Soekaradja, 18 November 1939 De secretaris W. I. Pandji. 


Comite Inh. Mulo make dadasar Islam. Di Bandoeng geus diajakeun hidji 
commissie noe maksoedna baris ngadegkeun hidji sakola Mulo Priboemi 
noemake dadasar kaislaman. Demi wangoenanana eta commissie saperti di 
handap ieu: 1. Aminoeddin Hamzah, Tjitjalengka, 2. M. O. Soedarma, Gang 
Moentjang 94/20 A (Verlengde regentsweg binnen). 3. A. Gandaatmadja, 
Simpangsteeg No. 14. 4. M. Soeparman Tjihaoergeulis 192 B 5. |. 
Prawirasoedarma, Pasoendanweg No. 8. 6. Hardjawisastra, Pagarsih No. 49. 7. 
Lambrat, Gang Landraad 49 A/ 1 B 8. R. Ibrahim djalan Paledang 245/16B 9. R. 
Djalal Somadinata, Kebon-kalapa 31/19 A. 10. Zahir, Oosteinde No. 20. 11. H. Z. 
Moettagien, Soekadjadi No. 189. 12. R. Koerdi, Gang Baparapi No. 9. 13. R. Tasja 
Soewirja, Pasoendanweg 138/18 C. 


KITAB ANJARI Noe kalintang pentingna! TAMA KAISLAMAI Hidji kitab anoe 
kalintang moendelna. Dikempelkeun koe: Al-oestadz ABDULAH bin R. H. NOH 
Pangaos f 0,54 sareng-ongkos ngintoen Pesenan diadreskeun ka: Adm. Al- 
Moe'min. 


Sing saha noe ngaraos kagoengan kapentingan atanapi bade noendjang tjitatjita 
commissie noe di loehoer, tiasa berhoeboengan sareng djoeragan Aminoeddin 
Tjitjalengka atanapi ka djoeragan A. Gandaatmadja Simpangsteeg No. 14 
Bandoeng. A. M. ti katebihan ngiring ngadoe'akeun soepaja eta tjita-tjita enggal 
kaboektian. Amin! (T. J.). 


Rapport soesoe boelan September 1939. 

ANGGITAN LALAKON NABI SOELAEMAN A. S. Diringkeskeun tina ,,Sadjarah 
Ambija" basa Malajoe. (koe: Atmadja. XV. 154. Kotjap dina waktoe asar, djol 
Simoed djeung koeda tadi, ka nagri Baetalmoekdas, Nabi bingah liwat saking, 
wireh koeda geus kenging, malah tjek galoer pitoetoer, koe bawaning bingahna, 
Nabi lali kana wadjib, solat asar (2 waktoena geus ahir pisan. 155. Toeroen 
wahjoe ti Jang Soekma, nganaha-naha ka Nabi, solat asar salah mangsa, Nabi 
ngawalonan tadim, „Goesti langkoeng tingali, reh ngaraos bingah langkoeng, 
doegi ka abdi hilap, koehal eta moegi Goesti, panonpoe wangsoelkeun ka waktoe 
asar. Waktoe asar roepina bae sare'at Nabi Ibrohim. 


156. Koe koedratna Maha Soekma, panonpoe moendoer deui, sakira kawaktoe 
asar, enggal Soelaeman Nabi, harita solat asri, barang solatna geus toetoep, 
panonpoe teu lila, teroes soeroep waktoe magrib, eta kitoe toemoet saoedjrat 
tjarita. 157. Moen dipikir salantjar mah, di Nabi estoe moestahil, gagabah 
lampah ibadah, ngahirkeun soegri noe wadjib. tapi moenggoeh Jang Widi, 
sipatna koedrat-kodiroen, kawasa sakersana, nadjan djadi tjodeh Nabi, lamoen 
perloe keur tjonto ka djalma rea. 158. Saperti ieu tjarita, teu moestahil 
ngandoeng misil, hidji nembongkeun moedjidjat, moenggoeh ka Nabi kakasih 
sapamoendoetna boekti, nadjan noe mohal tjek mahloek; doea parentah sara, 
jen wadjib sanadjan Nabi, komo oerang noe pinoeh koe napsoe doenja. 159. 
Henteu meunang tinggal sara, sabab eta amar Nabi, Nabi teh djalma pilihan, 
wadjib amarna dipoehit, sakapeung teu kaharti, koedoe solat reudjeung saoem, 
padahal moen disasar, ngandoeng 


hikmat roepi-roepi, noe karasa koe noesok solat poeasa. Pangkoer. 160. Kotjap 
dina hidji mangsa, Nabi Allah njaoer Simoed Ibelis, lahirna: „ka dieu Simoed, 
ajeuna kami nanja, sabab maneh koe batoer-batoer diseboet, lampar 
panjabaanana, tjing naon noe geus kapanggih. 161. Noe aneh di ieu doenja, 
soesoeganan djadi misil ka kami, bisa nambahan panemoe, keur koendangan di 
doenja, sanggem Simoed: „moen jaktos katimbang perloe, hal eta kedah 
didadar, abdi bingah liwat saking. 162. Emoet waktos ngalalana, ngadjadjah ka 
oenggal-oenggal nagari, kantenan seueur panemoe, noe teu kinten endahna, 
antawisna anoe ngaherankeun langkoeng, hidji poelo noe kapendak, noe aja di 
palih magrib. (Samboengeun). 


